作者：刘子寰
词牌/韵律：贺新郎

paragraphs: 柱杖凌高绝。
望千山隐隐，波澜动摇天末。
下有白云平远壑，涌起潮头喷雪。
浸绝岛、孤峰出没。
赤县神州何处是，但风烟、杳杳迷空阔。
呼不见，古人物。
碧松枝下青瑶石。
举头看、长空湛湛，淡琉璃色。
上界屋辰多官府，夸父忙鞭日月。
任兔走、乌飞超忽。
宇宙茫茫如许大，百年间、何用争优劣。
身世事，一毛发。